FondenSparekassenMidtdjurs

 **Beretning for året 2021**

Efter det ekstraordinære år 2020 hvor der blev udloddet 2.276.105 kr. kom vi i 2021 ned på et mere normalt niveau, men vi dog i bestyrelsen for FondenSparekassenMidtdjurs alligevel stolte af at vi har kunnet udlodde 1.221.090 i året. Samlet har vi nu siden fondens tilblivelse i 2011 udloddet tæt på 12 mio kr, altså et højere beløb end den egenkapital på 11,7 mio som var fondens startkapital.

Året 2021, har nok engang været et år med et rigtig godt afkast af fondens investerede midler, så der er udsigt til at der i 2022 vil kunne udloddes et beløb i samme størrelse som 2021 altså ca. 1,2 mio kr.

Formål

Der har som de tidligere år været indkaldt ansøgninger til 2 udlodningsrunder, 1 forår og 1 efterår.

Interessen for vores fond er fortsat høj og til vores forårsudlodning kom der i alt 50 ansøgninger, hvoraf 12 blev udvalgt med et samlet beløb på 577.451 kr.

Til efterårsudlodningen var interessen lidt mindre, men dog pæn idet der kom i alt 38 ansøgninger hvoraf 13 blev tilgodeset med et samlet beløb på 653.199 kr.

Der er i årets løbet enkelte mindre ansøgninger som ikke er blevet fuldt udnyttet, og vi lander så på en ”nettoudlodning” på 1.221.090 kr.

Resultat og formue

Årets renteindtægter udgjorde 131 tkr. Udbytte af aktiebeholdningen udgør 110 tkr og sammen med et kaptialforbrug af fondens formue på 765 tkr. løber de samlede indtægter op i 1.006 tkr.

Årets udlodning udgjorde som ovenfor omtalt 1.221 tkr. øvrige omkostninger udgør 101 tkr samtidig reduceres overførsel fra tidligere år fra 334 tkr til 18 = netto 316 tkr. og de 3 beløb modsvarer så de samlede indtægter på 1.006 tkr.

De resterende 18 tkr. overføres til næste år (2022) med mulighed for udlodning her.

Kursudviklingen på vore værdipapirer udviklet sig fortsat særdeles positivt og igen er det især fondens aktieportefølje har udvist stor positiv tendens. Vores bundne formue stiger med hele 1,8 mio på trods af at årets kapitalforbrug på 747 tkr

Fondens bundne kapital udgør ved udgangen af 2021 et beløb på 12.505 tkr. som skal udloddes over de kommende og samtidig fondens resterende levetid på 13 år.

Størrelsen af årets resultat, årets udlodning og ikke mindst formueudvikling hvor den bundne kapital udgør 12.505 set i forhold til at den ved fondens opstart i 2011 udgjorde 11.784 tkr og der i mellemtiden er udloddet små 12 mio kr. betegnes af bestyrelsen som særdeles tilfredsstillende.